Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2018-030145-002-bal.html
Timestamp: 2019-12-09 17:05:37+00:00
Document Index: 1451656

Matched Legal Cases: ['§1', '§4', '§15', '§13', '§14', '§13', '§13', '§15']

OU-TN-OSZP1-2018/030145-002/BAL
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2018/030145-002/BAL
Hviezdoslavova 3,911 01 Trenčín
Žiadosť o povolenie výnimky zo zakázaných činností v chránenej krajinnej oblasti Biele Karpaty, v prírodnej rezervácii Hájnica, v prírodnej pamiatke Grúň, v prírodnej rezervácii Prepadlisko a v prírodnej pamiatke Drietomica v súvislosti s údržbou elektrovodu VN 295 - oznámenie o začatí správneho konania a vyžiadanie odborného stanoviska
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 18. 10. 2018 začal správne konanie, ako vecne a miestne príslušný orgán štátnej správy ochrany prírody a krajiny podľa §1 ods.1 písm. b) a §4 ods. 1 zákona č. 525/2003 Z. z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, konajúc vo veci žiadosti spoločnosti EKOREM s. r. o., so sídlom Kpt. Nálepku č. 1, 082 71 Lipany, IČO 36487121, zo dňa 12. 10. 2018, doručenej orgánu ochrany prírody 03. 05. 2016.
Predmetom žiadosti je povolenie výnimky zo zákazu vjazdu a státia motorovým vozidlom podľa §15 ods.1 písm. a) v znení §13 ods.1 písm. a), podľa §14 ods.1 písm. a) v znení §13 ods.1 písm. a), podľa §13 ods.1 písm. a) a zo zákazu rúbať dreviny podľa §15 ods.1 písm. e) zákona č. 543/2002 Z. z. o ochrane prírody a krajiny v znení neskorších predpisov v súvislosti s výrubom drevín v ochrannom pásme nadzemného elektrického vedenia VN 295 v častiach, ktoré prechádzajú Chránenou krajinnou oblasťou Biele Karpaty s 2. stupňom ochrany prírody, prírodnou rezerváciou Hájnica, prírodnou pamiatkou Grúň, prírodnou rezerváciou Prepadlisko a prírodnou pamiatkou Drietomica, v ktorých platí 4. stupeň ochrany prírody a v ich ochranných pásmach, v ktorých platí 3. stupeň ochrany prírody. Žiadateľ navrhuje vydanie rozhodnutia s platnosťou do 31.12. 2021. Spolu so žiadosťou žiadateľ zaslal zoznam motorových vozidiel, mapové podklady jednotlivých úsekov VN 295 a Poverenie od Západoslovenskej distribučnej, a. s., ktorá poveruje žiadateľa vykonávaním práv a povinností spojených s odstraňovaním a okliesňovaním stromov a iných porastov ohrozujúcich bezpečnosť alebo spoľahlivosť prevádzky energetických zariadení.
Správa CHKO Biele Karpaty, Trenčianska 31, 914 41 Nemšová
Okresný úrad Trenčín, OSZP3, Hviezdoslavova 3, 911 01 Trenčín